KUKUMBÁR BOLYGÓ NÉPEI

Az osztályt bontsuk két nagy csoportra, az egyik lesz a Sárgák, a másik a Kékek népe.

A két csoporton belül párokban vagy kisebb csoportokban dolgozva találják ki az alábbiakat:

- Milyen ételeket, italokat fogyasztanak?

- Milyen ünnepeik vannak?

- Meséikben, legendáikban milyen lények szerepelnek?

- Milyen közlekedési eszközöket használnak?

- Milyen tantárgyakat tanulnak a gyerekek az iskolákban?

- Történelmükben mik a legjelentősebb események?

- A nép kiket tisztel a közösségből a legjobban és miért? Hogyan fejezik ki tiszteletüket?

Miután elkészültek a feladattal, a kisebb csoportok osszák meg egymással, hogy mit találtak ki, majd közösen készítsék el a Sárgák, illetve a Kékek népét bemutató posztert, és egy-két önként vállalkozó magyarázza el, mi minden tudható a Sárgákról, illetve a Kékekről!

Ezután a két csapat közösen gondolkodjon, hogy ha a két nép egyesülve zöld lesz, mi minden változik az életükben. Készítsenek listát vagy egy új plakátot.